Roiñ a ra ar vojenn da gred e voe diazezet Japan er VIIvet kantved kent J.-K gant an impalaer Jimmu. Degaset eo bet ar sistem skritur sinaek hag ar vouddhaelezh e-tro ar Vvet kantved hag ar VIvet kantved, deuet gante ur maread levezon a sevenadurezh sinaat bras ha hir. Komanderien simbolik e voe an impalaerien, na bout ma oa peurlïesañ gwir challoud ar vro gant noblañs galloudek al Lez, rejanted anezhe, pe shoguned anezhe (gouarnourien-arme). E-tro pad ar XVIvet kantved ech aochas e Japan koñversanted deuet eus Portugal, eus an Izelvroioù, eus Bro-Saoz, hag eus Bro-Spagn, asambles gant misionerien gristen. E-pad al lodenn gentañ eus ar XVIIvet kantved e tiskredas ar shogunamant warne ma oant ar prevedioù eus un aloubadenn gant an armeoù european hag e tihanas an holl daremprejoù gant an diavaes nemet daremprejoù strizhik gant marchadourien eus Sina, hag eus an Izelvroioù e Nagasaki (dres war enez Dejima). Hag e-barzh an distro e-pad 200 vloaz, ken ma forsas ar Chomodor Matthew Perry war Japan a-benn he digoriñ war broioù ar chornaoueg gant feur-emglev Kanagawa e 1854.  E-korf un nebeud bloavezhioù hepken en em dreuzfurmas kalz kevredigezh ar vro pa oa deuet an daremprejoù en-dro gant broioù ar chornaoueg. Laket eo bet ar shogunamant da roiñ e zilez, laket an Impalaer da ren en-dro. Gant ar renevezerezh Meiji e 1868 e teuas adkempennoù e-leizh. Torret ar sistem dalchel, ha kalz lezennoù eus broioù ar chornaoueg a voe kemeret, enne ur sistem lezenniñ hag a chouarnamant hag adkempennoù all ivez : armerzh, kevredigezh hag arme, ar pezh a dreusfurmas Japan en ur riez vras eus ar bed. Ambisionet-mat e teuas da vezañ ar vro gant-se, hag ar brezel a-enep da Sina (1895), hag a-enep da Vro-Rusia (1905) dre-se. Gounezet gant Japan: Korea, Taiwan ha teroueroù all a-ziwar da se.  Hag er penn kentañ eus an XXvet kantved e kendalch an estenn: aloubiñ Mandchouria, un eil brezel e Sina (1937), ha da echuiñ an argadenn e Pearl Harbor e 1941, ar pezh a lakaas ar vro da gemer perzh en eil brezel-bed. Trechet e voe Japan e 1945 da ziwezhañ, larget div vombezenn atomek gant ar Stadoù-Unanet, unan war Hiroshima hag unan all war Nagasaki. Kodianañ a ra Japan hag aliañsiñ gant an Amerikaned dan 2 a viz Gwengolo 1945.  Dindan gward ar Stadoù-Unanet e chomas Japan gwastet betek 1952. Addeuet ar vro dhe ment a orin en em lak an armerzh en e sav en-dro goude 1952, ha berzh gant annezidi an enezennoù a-benn bremañ.